อัดงบกลางเพิ่มเสริมแกร่งเศรษฐกิจ รัฐไฟเขียวประกันข้าวนาปี60
นายกอบศักดิ์ ภูตระกูล ผู้ช่วยรัฐมนตรีประจำสำนักนายกรัฐมนตรี เปิดเผยว่า คณะรัฐมนตรี (ครม.) เห็นชอบโครงการประกันภัยข้าวนาปี ปีการผลิต 2560 วงเงินงบประมาณที่รัฐบาลใช้อุดหนุนจ่ายเบี้ยประกันแทนประชาชน 1,841 ล้านบาท มีเป้าหมายพื้นที่เข้าร่วมโครงการขั้นต่ำ 25 ล้านไร่ สูงสุด 30 ล้านไร่ จากปีที่ผ่านมามีพื้นที่เข้าร่วมโครงการ 27.18 ล้านไร่ เกษตรกร 1.57 ล้านราย ระยะเวลาโครงการตั้งแต่เริ่มฤดูกาลเพาะปลูกไปจนถึง 31 ส.ค.2560 ยกเว้นภาคใต้ ที่จะสิ้นสุด 15 ธ.ค.2560 เพราะเริ่มฤดูกาลเพาะปลูกล่าช้ากว่าพื้นที่อื่น,สำหรับปี 2559 เอกชนรับเบี้ยประกันภัยข้าวนาปีทั้งสิ้น 2,920.99 ล้านบาท จ่ายสินไหม 597 ล้านบาท ดังนั้น กระทรวงการคลังจึงได้เจรจากับบริษัทเอกชนที่รับประกันภัย ขอลดเบี้ยประกันลงมาเหลือที่ 97.37 บาทต่อไร่ รวมภาษีมูลค่าเพิ่มและอากรแสตมป์แล้ว จากปีที่ผ่านมาอยู่ที่ 107.428 บาทต่อไร่ หรือลดลงประมาณ 10 บาท ขณะที่วงเงินคุ้มครองได้รับเพิ่มขึ้นจาก 1,111 บาทต่อไร่ในปี 2559 เพิ่มขึ้นเป็น 1,260 บาทต่อไร่ สำหรับ 6 ภัยธรรมชาติได้แก่ น้ำท่วม หรือฝนตกหนัก, ภัยแล้ง ฝนแล้ง หรือฝนทิ้งช่วง, ลมพายุหรือพายุไต้ฝุ่น, ภัยอากาศหนาว หรือน้ำค้างแข็ง, ลูกเห็บและไฟไหม้ ส่วนภัยศัตรูพืชหรือโรคระบาดได้รับวงเงินคุ้มครองเพิ่มขึ้นจาก 555 บาท เป็น 630 บาท รวมแล้วเกษตรกรได้รับการคุ้มครองต่อจำนวนเงินเพิ่มขึ้นประมาณ 20% นอกจากนี้ ยังให้เกษตรกรสามารถซื้อประกันภัยข้าวนาปีเพิ่มเองได้ การจ่ายเบี้ยประกันภัยในปีที่ผ่านมาและปีนี้รัฐและ ธ.ก.ส.จะเป็นผู้รับผิดชอบแทนเกษตรกร แต่ พล.อ.ประยุทธ์ จันทร์โอชา นายกรัฐมนตรี อยากให้ผ่านไป 2-3 ปี เกษตรกรมีส่วนร่วมจ่ายเบี้ยประกันเองในส่วนที่รัฐบาลจ่ายให้,นายกอบศักดิ์กล่าวว่า นอกจากนี้ ครม.ยังอนุมัติงบประมาณรายจ่ายเพิ่มเติมประจำปีงบประมาณ 2560 ในส่วนของงบกลางรายการค่าใช้จ่ายส่งเสริมและสร้างความเข้มแข็งเศรษฐกิจภายในประเทศ ซึ่งเดิมรัฐได้ตั้งงบประมาณส่วนนี้ไว้ 19,942 ล้านบาท อนุมัติโครงการไปก่อนหน้านี้แล้ว 8,173 ล้านบาท เหลืออยู่ 11,769 ล้านบาท ครม.ได้อนุมัติโครงการเพื่อใช้งบประมาณในส่วนนี้เพิ่มอีก 3,828 ล้านบาท ของ 18 หน่วยงาน รวม 28 โครงการ.
นายกอบศักดิ์ ภูตระกูล ผู้ช่วยรัฐมนตรีประจำสำนักนายกรัฐมนตรี เปิดเผยว่า คณะรัฐมนตรี (ครม.) เห็นชอบโครงการประกันภัยข้าวนาปี ปีการผลิต 2560 วงเงินงบประมาณที่รัฐบาลใช้อุดหนุนจ่ายเบี้ยประกันแทนประชาชน 1,841 ล้านบาท
กอบศักดิ์ ภูตระกูล,เศรษฐกิจ,ประกันข้าวนาปี60,เกษตรกร,ประยุทธ์ จันทร์โอชา,ข่าวทั่วไป